EH Bildu Nafarroa talde parlamentarioak aurkeztutako 11-24/PES-00165 galdera idatziari dagokionez, Hezkuntzako kontseilariak honako informazio hau ematen du:

EH Bildu Nafarroa talde parlamentarioak galdera egin du idatziz erantzun dakion, oposizio-lehiaketako prozesu batean plaza lortu baina oraindik behin betiko lehenengo destinoa esleitu ez zaien irakasleei buruz. Hona hemen Nafarroako Gobernuaren Hezkuntzako kontseilariak horretaz ematen duen informazioa:

Kontuan hartuta EH Bildu Nafarroa talde parlamentarioak Bigarren Hezkuntzako Irakasleen kidegoko (590 kodea) eta Lanbide Heziketako Sektore Berezietako Irakasle eta Espezialisten kidegoko (598 kodea) irakasleei buruz egindako informazio osagarriaren eskaerari emandako erantzuna prestatzeko egunean –horiek guztiek, egindako oposizio-lehiaketako prozesuetan plaza bat lortuta, 2022ko iraila baino lehen, ez zuten behin betiko destinorik esleituta– Hezkuntza Sailean jadanik jasota dagoela Hezkuntza Saileko Irakasleak Hautatu eta Hornitzeko Zerbitzuaren Zuzendaritzaren urriaren 6ko 269/2023 Ebazpenaren bidez argitaratutako azken lekualdatze lehiaketaren behin betiko emaitza, arestian aipatutako kidegoei buruzko datu eguneratuak eta maisu-maistren kidegoari buruzko datuak (597 kodea) ematen dira. Kasu bietan aurkezten diren zifrak eguneratuta daude 2023ko irailaren 1era arte izendatutako funtzionariotarako, egun hori barnean, hau da, kontuan hartu dira ere bai plaza merezimendu-lehiaketa ezohiko bidez lortu zuten funtzionarioak (merezimendu-lehiaketa hori Hezkuntza Departamentuko Irakasleak Hautatzeko eta Lanpostuak Betetzeko Zerbitzuko zuzendariaren azaroaren 3ko 243/2022 Ebazpen bidez onetsi zen).

Horrenbestez, jarraian agertzen den taulan ikusgai dago aipatutako maisu-maistren kidegoetako (590, 597 eta 598) zenbat funtzionariok ez duten behin betiko destinoa lortu izendatuak izan zirenetik, bai eta beren antzinatasuna ere, egunetan adierazita (2024ko apirilaren 18an).

|  |  |  |  |  |
| --- | --- | --- | --- | --- |
| Kidegoa | Espezialitatea | Hizkuntza | Sartzeko datatik zenbat egun | Zenbat funtzionario |
| 590 | FISIKA ETA KIMIKA | E | 230 | 1 |
| 590 | BIOLOGIA ETA GEOLOGIA | E | 595 | 2 |
| 590 | MARRAZKIAK | E | 595 | 2 |
| 590 | GORPUTZ HEZKUNTZA: | E | 595 | 1 |
| 590 | HEZKUNTZA ORIENTAZIOA | E | 595 | 2 |
| 590 | TEKNOLOGIA | E | 230 | 3 |
| 590 | TEKNOLOGIA | E | 595 | 6 |
| 590 | EUSKAL HIZKUNTZA ETA LITERATURA (NAFARROA) | E | 595 | 4 |
| 590 | EKONOMIA | G | 230 | 5 |
| 590 | EKONOMIA | E | 230 | 1 |
| 590 | FABRIKAZIO MEKANIKOKO ANTOLAKETA ETA PROIEKTUAK | E | 230 | 1 |
| 590 | NEKAZARITZAKO EKOIZPEN PROZESUAK | G | 230 | 1 |
| 597 | HAUR HEZKUNTZA | E | 230 | 9 |
| 597 | ATZERRIKO HIZKUNTZA: INGELESA | G | 1325 | 5 |
| 597 | ATZERRIKO HIZKUNTZA: FRANTSESA | E | 4978 | 2 |
| 597 | GORPUTZ HEZKUNTZA: | G | 960 | 2 |
| 597 | GORPUTZ HEZKUNTZA: | G | 1325 | 30 |
| 597 | GORPUTZ HEZKUNTZA: | G | 2421 | 3 |
| 597 | GORPUTZ HEZKUNTZA: | E | 1325 | 17 |
| 597 | GORPUTZ HEZKUNTZA: | E | 2421 | 1 |
| 597 | MUSIKA | G | 1325 | 4 |
| 597 | PEDAGOGIA TERAPEUTIKOA | G | 230 | 36 |
| 597 | PEDAGOGIA TERAPEUTIKOA | G | 1325 | 9 |
| 597 | PEDAGOGIA TERAPEUTIKOA | E | 960 | 1 |
| 597 | PEDAGOGIA TERAPEUTIKOA | E | 1325 | 16 |
| 597 | ENTZUMENA ETA HIZKUNTZA | G | 230 | 12 |
| 597 | ENTZUMENA ETA HIZKUNTZA | G | 1325 | 1 |
| 597 | ENTZUMENA ETA HIZKUNTZA | E | 230 | 2 |
| 597 | ENTZUMENA ETA HIZKUNTZA | E | 1325 | 1 |
| 597 | LEHEN HEZKUNTZA | E | 230 | 12 |
| 598 | MAKINEN MEKANIZAZIOA ETA MANTENTZE-LANAK | E | 230 | 1 |
| GUZTIRA | 193 |

Egunetan emandako antzinatasunaren zutabea aztertuz gero, egiaztatzen ahal da ezen, 193 pertsonatik, 84 karrerako funtzionario izendatuak izan zirela 2023ko irailaren 1ean (230 antzinatasun egun); hortaz, Euskal Herria Bildu Nafarroa talde parlamentarioak hasiera batean egindako galderaren erantzuna hauxe da: 109 pertsona izendatu ziren funtzionario 2023ko irailaren 1a baino lehen nahiz eta oraindik behin betiko lehenengo destinoa ez jaso. 2022-23 ikasturteko lekualdatze lehiaketan 373 irakaslek ez zutenez beren lehenengo behin betiko destinoa lortu, eta % 70ak bere lehenengo destinoa azken lekualdatze lehiaketa honetan lortu duenez, argi dago hartu diren eta aurreko erantzunean azaldu diren neurriak eraginkorrak izan direla.

Iruñean, 2024ko apirilaren 30ean

Hezkuntzako kontseilaria: Carlos Gimeno Gurpegui